Document ID: 32006D0552

KOMISJONI OTSUS,
3. august 2006,
millega muudetakse nõukogu direktiivi 2003/85/EÜ XI lisa seoses selliste laborite nimekirjaga, kellel on lubatud käidelda elusat suu- ja sõrataudiviirust vaktsiini tootmiseks
(teatavaks tehtud numbri K(2006) 3447 all)
(EMPs kohaldatav tekst)
(2006/552/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta direktiivi 2003/85/EÜ ühenduse meetmete kohta suu- ja sõrataudi tõrjeks, millega tunnistatakse kehtetuks direktiiv 85/511/EMÜ ja otsused 89/531/EMÜ ja 91/665/EMÜ ning muudetakse direktiivi 92/46/EMÜ, (1) eelkõige selle artikli 67 lõiget 2,
ning arvestades järgmist:
(1)
Direktiiviga 2003/85/EÜ on kehtestatud suu- ja sõrataudi puhkemisel rakendatavad minimaalsed kontrollimeetmed ning teatavad ennetusmeetmed tagamaks pädevate asutuste ja põllumeeste paremat ettevalmistust ja teadlikkust sellest haigusest.
(2)
Direktiiviga 2003/85/EÜ kehtestatud ennetusmeetmetega nähakse ette, et liikmesriigid peavad tagama, et nii elusa suu- ja sõrataudiviiruse käitlemine (kas inaktiveeritud antigeenide või vaktsiini tootmiseks) kui ka sellega seotud teadusuuringud toimuksid üksnes vastava loaga laborites, mis on loetletud kõnealuse direktiivi XI lisa B-osas.
(3)
Saksamaa pädevad asutused on komisjonile ametlikult teatanud suu- ja sõrataudi vaktsiinide tootjaid puudutavatest muutustest oma riigis. Saksamaa on uuendanud oma territooriumil asuvate laborite turvatingimusi.
(4)
Turvalisuse kaalutlustel on oluline jälgida, et direktiiviga 2003/85/EÜ kehtestatud nimekirja laboritest, kellel on lubatud vaktsiini tootmise eesmärgil käidelda elusat suu- ja sõrataudiviirust, pidevalt ajakohastatakse.
(5)
Seega tuleb direktiivi 2003/85/EÜ XI lisa B-osas esitatud nimekiri laboritest, kellel on lubatud vaktsiini tootmise eesmärgil käidelda elusat suu- ja sõrataudiviirust, asendada käesoleva otsuse lisas esitatud nimekirjaga.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivi 2003/85/EÜ XI lisa B-osa asendatakse käesoleva otsuse lisa tekstiga.
Artikkel 2
Käesolevat otsust kohaldatakse alates 3. juulist 2006.
Artikkel 3
Käesolev otsus on adresseeritud liikmesriikidele.
Brüssel, 3. august 2006

Labels: 7
0
18
6